सामग्री: प्रातिनिधिक फोटो

त्यापूर्वी नांदेड जिल्ह्यातल्या मुदखेड तालुक्यातील महाटी या गावामध्ये उपसरंचपदासाठी साडेदहा लाख रुपयांची बोली लागल्याचा व्हीडिओ समोर आला.

दरम्यानच्या काळात नंदूरबार जिल्ह्यातील खोंडामळी येथे सरपंचपदासाठी 42 लाखांची बोली लावण्यात आल्याची बातमी समोर आली.

एकीकडे महाराष्ट्रात 14 हजार 234 इतक्या ग्रामपंचायतींच्या निवडणुकीचं बिगूल वाजलेलं असताना दुसरीकडे राज्यातल्या काही गावांमध्ये सरपंचपदाचा लिलाव झाल्याच्या घटना समोर आल्या आहेत. त्याविषयीचे व्हीडिओ सोशल मीडियावर मोठ्या प्रमाणावर व्हायरल झाले आहेत.

त्यामुळे मग सरपंचपदाचा लिलाव लोकशाही प्रक्रियेला धरून आहे का, असा प्रश्न उपस्थित होत आहे. या प्रश्नाचं उत्तर शोधण्यापूर्वी सरपंचपदाचा लिलाव ज्या गावात झाल्याचा व्हीडिओ समोर आला, तिथल्या ग्रामस्थांचं काय म्हणणं आहे ते पाहूया.

लिलावाचा व्हीडिओ

उमराणे गावातला एक व्हीडिओ सोशल मीडियावर व्हायरल झालाय. या व्हीडिओत गावातील काही लोक एकत्र जमले आहेत आणि त्यांच्यासमोर दोन व्यक्ती हातात माईक घेऊन बोली लावताना दिसत आहे. 

यातला एक व्यक्ती 2 कोटी 1 लाख, तर दुसरी व्यक्ती 2 कोटी 5 लाख रुपये अशा किंमतीचा उल्लेख करत आहे. 

हा व्हीडिओ सोशल मीडियावर व्हायरल झाल्यानंतर त्यासंदर्भात अनेक दावे करण्यात आले. त्यामध्ये या व्हीडिओतली बोली ही सरपंचपदासाठी असल्याचं सांगण्यात आलंय.

गावकऱ्यांनी मात्र हा दावा फेटाळून लावला आहे.

उमराणेचे ग्रामस्थ नंदन देवरे यांनी बीबीसी मराठीला सांगितलं, "गावात जी बोली लागली ती सरपंचपदासाठी नव्हती. आमच्या गावातील मंदिराचा जीर्णोद्धार गेल्या 7 वर्षांपासून सुरू आहे. तो पूर्ण करण्यासंदर्भात एका बैठकीचं आयोजन करण्यात आलं होतं. या बैठकीत मंदिराच्या जीर्णोद्धारासाठी सुरुवातीला 2 कोटी 5 लाख रुपये लागणार होते. ही रक्कम गावातून वर्गणी म्हणून जमा करून देण्याची जबाबदारी घेण्यासंदर्भात ही बोली होती. याचा आणि सरपंचपदाचा काहीएक संबंध नाही."

पण, निवडणूक काळात होणारा खर्च टाळण्यासाठी तसंच मंदिराचं काम जो करून देईल त्याला 5 वर्षं सत्ता बहाल करण्यासाठी ही बोली लागल्याचा दावा हा व्हीडिओ शेयर करताना करण्यात आला आहे. 

याविषयी विचारल्यावर नंदन देवरे यांनी सांगितलं, "इथं पाच वर्षं कुणाला सत्ता द्यायची, हा विषयच येत नाही. याविषयी मीडियानं चुकीची माहिती दिली आहे."

'लोकशाहीची थट्टा'

सरपंचपदाचा लिलाव ही लोकशाहीची...\nमागील सामग्री खालीलप्रमाणे सारांशित केली जाऊ शकते:
नाशिक जिल्ह्यातल्या उमराणे गावात सरपंचपदासाठी 2 कोटी 5 लाख रुपयांची बोली लागल्याचा व्हीडिओ सोशल मीडियावर व्हायरल झाला.